《天门泛月赠胡鸿石年兄》
明代·陈迪纯

宵深坐觉江声咽，点点渔灯半明灭。天门中断碧崔嵬，迥合奔明百潆折。

蜿蜒佳气誇金陵，六代精灵恣豪杰。山水离奇似傲人，披云灿锦如攒列。

昔有骚人字谪仙，登临不禁澜翻舌。余友方之正复多，澹月疏风兴不竭。

景迫心花一怒开，小言大言皆叫绝。试置一篇峰最巅，应识峨眉天半雪。

作者简介：陈迪纯，字子美，迪祥弟，顺德人，明神宗万历四十七年（一六一九）举人，明思宗崇祯十三年（一六四〇）特赐进士，官主事。